wickkiey/tamil-wikipedia-chunked huggingface dataset:
# பிரித்விராஜ் சுகுமாரன்

## சினிமா வாழ்க்கை

### இந்தி சினிமா

2012 ஆம் ஆண்டு **ஐய்யா** என்ற திரைப்படத்தின் மூலம் பாலிவுட் திரைப்படத்துறையில் அறிமுகமானார். அதைத் தொடர்ந்து **அவுரங்கசீப்** என்ற திரைப்படத்திலும் நடித்தார். இந்த திரைப்படத்தில் இவருடன் சேர்த்து அர்ஜுன் கபூர் நடித்துள்ளார். இந்தத் திரைப்படம் 2013 ஆம் ஆண்டு வெளியாகி நல்ல விமர்சனத்தை பெற்றது.
# பிரித்விராஜ் சுகுமாரன்

## தயாரிப்பாளர்

இவர் **ஆகஸ்ட் சினிமா** என்ற பெயரில் ஒரு திரைப்பட தயாரிப்பு நிறுவனத்தை நடத்துகின்றார். இந்தத் திரைப்பட நிறுவனத்தின் மூலம் உருமி, **இந்திய ரூபாய், கடல் கடன்னு ஒரு மாதுகுட்டி, டபுள் பேரல்** போன்ற திரைப்படங்களை தயாரித்து பல விருதுகளையும் வென்றார்.
# பிரித்விராஜ் சுகுமாரன்

## பின்னணிப் பாடகர்

இவர் **புதிய முகம், தாந்தோன்னி, போக்கிரி ராஜா, அன்வர், ** உருமி, **ஹீரோ, செவன்த் டே** போன்ற திரைப்படங்களில் சில பாடல்களைப் பாடியுள்ளார்.
# விக்கிப்பீடியா:விக்கி மின்மினிகள்/பயிற்சி/நாள் 1

விக்கி மின்மினிகள் பயிற்சிக்கு வருக ! வருக !  
முதல் நாளான இன்று பின்வருவனவற்றை முயன்று பாருங்களேன் !  
- விக்கிப்பீடியாவில் உங்களுக்கு என்று ஒரு பயனர் கணக்கு தொடங்குங்கள். கணக்கு தொடங்க இங்கு செல்லுங்கள். இப்பயனர் பெயரை அனைத்து மொழி விக்கிமீடியா திட்டங்களிலும் நீங்கள் பயன்படுத்தலாம்.  
- விக்கிப்பீடியாவுடன் பிற உறவுத் திட்டங்களைப் பற்றி அறிவீர்களா? விக்சனரி, விக்கிமூலம், விக்கி நூல்கள், விக்கி செய்திகள், விக்கி மேற்கோள் ஆகிய திட்டங்களை ஒரு முறை பார்வையிடுங்கள்.  
- விக்கிப்பீடியாவின் தேர்தெடுத்த கட்டுரைகளை இங்கு காணுங்கள் (இதற்கான இணைப்பு இடப்பக்கப் பட்டையிலும் இருக்கிறது).  
- விக்கிப்பீடியாவில் என்னென்ன துறைகளில் எல்லாம் கட்டுரைகள் உள்ளன என்று அறிய விருப்பமா? ஏதாவது ஒரு கட்டுரை வசதியைப் பயன்படுத்துங்கள் (இதற்கான இணைப்பு இடப்பக்கப் பட்டையிலும் இருக்கிறது).  
என்ன, தமிழ் விக்கிப்பீடியாவைச் சுற்றிப் பார்த்து விட்டீர்களா?  
ஏதாவது ஐயங்கள், கேள்விகள் உள்ளனவா?  
ஒத்தாசைப் பக்கத்தில் கேளுங்கள்.  
தமிழில் எழுதுவதற்கான உதவிக் குறிப்பையும் ஒரு முறை பார்த்து விடுங்கள். ஏனெனில், அடுத்தடுத்த பயிற்சிகளுக்கு, தமிழில் தட்டச்சு செய்யத் தெரிவது அவசியம்.  
நாளைய பாடம் இங்கு கிடைக்கும்.  
நன்றி :)  
-  
இப்பயிற்சியில் பங்கு பெற்று வருகிறீர்களா?  
உங்கள் பெயரை விக்கிப்பீடியா:விக்கி மின்மினிகள்/பயில்வோர் என்ற பக்கத்தில் பதியுங்கள். மற்ற பயனர்கள் உங்களைக் கவனித்துத் தேவையான உதவிகளைச் செய்வார்கள்.
# ராகவா லாரன்ஸ்

**ராகவா லாரன்ஸ்** (பிறப்பு: 1976 அக்டோபர் 29) இந்தியா நாட்டு நடிகர், இயக்குநர், நடன அமைப்பாளர் மற்றும் இசையமைப்பாளர்.
# ராகவா லாரன்ஸ்

## ஆரம்ப வாழ்க்கை மற்றும் பின்னணி

லாரன்ஸ் முருகையன் மற்றும் கண்மணியின் தமிழ் பேசும் கிறிஸ்தவ பறையர் குடும்பத்தில் பிறந்தார். லாரன்ஸுக்கு சிறுவயதில் மூளையில் கட்டி இருந்தது. ராகவேந்திர சுவாமி என்ற கடவுளுக்கு அவர் தனது கட்டியை குணப்படுத்தியதாகக் கூறுகிறார், மேலும் பக்தியின் செயலில் அவர் இந்து மதத்திற்கு மாறி ராகவா என்ற பெயரைப் பெற்றார் அவர் ஆவடி - அம்பத்தூரில் உள்ள திருமுல்லைவாயலில் ராகவேந்திர சுவாமி பிருந்தாவனம் கோயிலைக் கட்டினார். பாதை, ஜனவரி 1, 2010 அன்று திறக்கப்பட்டது ராகவாவுக்கு எல்வின் லாரன்ஸ் என்ற தம்பியும் உண்டு. தீபிகா சிக்லியா, ராகவாவை சிறுவயதில் அடித்துள்ளார் அவர் கறுப்பாக இருப்பதாலும், சாதி குறைவாக இருந்ததாலும், வெற்றி பெற விரும்புவதில் அவருக்கு நிரந்தர அடையாளமாக இருந்தது.
# ராகவா லாரன்ஸ்

## ஆரம்ப வாழ்க்கை மற்றும் பின்னணி

### திரைப்படங்கள்

| நடிகராக |  |  |  |  |
| --- | --- | --- | --- | --- |
| 1993 | *ஜெண்டில்மேன்* | தமிழ் | பின்னணி நடனக் கலைஞர் |  |
| 1994 | *சின்ன மேடம்* | தமிழ் | பாடல் ஒன்றில் ஆடினார் |  |
| 1999 | *அமர்க்களம் (திரைப்படம்)* | தமிழ் | கவுரவத் தோற்றம் |  |
| 1999 | *ஸ்பீடு டான்சர்* | தெலுங்கு | முதன்மை வேடத்தில் |  |
| 2000 | *பார்த்தேன் ரசித்தேன்* | தமிழ் |  |  |
| 2000 | *உன்னை கொடு என்னை தருவேன்* | தமிழ் |  |  |
| 2000 | *சால பாகுந்தி* | தெலுங்கு | சிறப்புத் தோற்றம் |  |
| 2001 | *பார்த்தாலே பரவசம்* | அழகு | தமிழ் |  |
| 2002 | *வருஷமெல்லாம் வசந்தம்* | தமிழ் |  |  |
| *அற்புதம்* | அஷோக் குமார் | தமிழ் |  |  |
| *பாபா* | தமிழ் | சிறப்புத் தோற்றம் |  |  |
| *ஸ்டைல்* | ரிஷாந்த் | தமிழ் |  |  |
| 2003 | *நின்னே இஷ்டப் பட்டானு* | தெலுங்கு |  |  |
| *தாகூர்* | தெலுங்கு |  |  |  |
| *சத்யம்* | தெலுங்கு | சிறப்புத் தோற்றம் |  |  |
| 2004 | *தென்றல்* | தமிழ் | சிறப்புத் தோற்றம் |  |
| *திருமலை* | தமிழ் | சிறப்புத் தோற்றம் |  |  |
| *மாஸ்* | தெலுங்கு | சிறப்புத் தோற்றம் |  |  |
| 2006 | *ஸ்டைல்* | ராகவா | தெலுங்கு |  |
| 2007 | *முனி* | கணேஷ் | தமிழ் |  |
| *டான்* | ராகவா | தெலுங்கு |  |  |
| 2008 | *பாண்டி* | பாண்டி | தமிழ் |  |
| 2009 | *ராஜாதி ராஜா* | ராஜா | தமிழ் |  |
| 2010 | *இரும்புக் கோட்டை முரட்டு சிங்கம்* | சிங்கம் | தமிழ் |  |
| 2011 | *காஞ்சனா (2011 திரைப்படம்)* | ராகவா | தமிழ் |  |
| 2014 | *முனி 3: கங்கா* | தமிழ் | படப்பிடிப்பில் | } |
# போர்ட் லூயிஸ் மாவட்டம்

**போர்ட் லூயிஸ் மாவட்டம்**, மொரீசியசு நாட்டில் உள்ள மாவட்டங்களில் ஒன்று. அதிக மக்கள் அடர்த்தியைக் கொண்டது. போர்ட் லூயிஸ் நகர் முழுவதும் இந்த மாவட்டத்தில் உள்ளது. இதன் பரப்பளவு 42.7&nbsp; சதுர கிலோமீட்டர். இங்கு 127,454 பேர் வாழ்கின்றனர்.
# போர்ட் லூயிஸ் மாவட்டம்

## சுற்றுலாத் தலங்கள்

ஆபிரவாசி காட் என்ற இடம், யுனெசுக்கோவின் பாரம்பரியக் களங்களில் ஒன்று.
# கரண் டக்கர்

**கரண் டக்கர்** (பிறப்பு: 1986 மே 11) ஒரு இந்திய நாட்டு தொலைக்காட்சி நடிகர். இவர் 2009ம் ஆண்டு **லவ் நே மில்லா டி ஜோடி** என்ற தொலைக்காட்சி தொடரின் மூலம் சின்னத்திரையில் அறிமுகமானார். அதை தொடர்ந்து ரங்க பாடலடி ஒதானி, தெய்வம் தந்த என் தங்கை போன்ற தொடர்களில் நடித்ததன் மூலம் பரிசியமான நடிகர் ஆனார்.
# அனஸ் ரஷீத்

**அனஸ் ரஷீத்** (, ) (பிறப்பு: 1980 ஆகஸ்ட் 31) ஒரு இந்திய நாட்டு தொலைக்காட்சி நடிகர், பாடகர் மற்றும் விளம்பர நடிகர். இவர் 2006ம் ஆண்டு ** கஹீன் டு ஹோகா ** என்ற தொலைக்காட்சி தொடரின் மூலம் சின்னத்திரையில் அறிமுகமானார். அதை தொடர்ந்து கயா ஹோகா நிம்மோ கா, தர்தி கா வீர் யோதா ப்ரித்விராஜ் சவுஹான், ஐஸே கரோ நா விடா, தியா ஔர் பாதி ஹம் போன்ற தொடர்களில் நடித்ததன் மூலம் பரிசியமான நடிகர் ஆனார்.
# அனஸ் ரஷீத்

## சின்னத்திரை

- 2006-2007: கஹீன் டு ஹோகா
- 2006-2007: கயா ஹோகா நிம்மோ கா
- 2006-2009: தர்தி கா வீர் யோதா ப்ரித்விராஜ் சவுஹான்
- 2010: ஐஸே கரோ நா விடா
- 2011- : என் கணவன் என் தோழன்
# சாந்தனு பாக்யராஜ்

**சாந்தனு பாக்யராஜ்** (*Shanthanu Bhagyaraj*, பிறப்பு: 1986 அகத்து 24) ஒரு தமிழ்த் திரைப்பட நடிகர் ஆவார். இவர் 1998ஆம் ஆண்டு **வேட்டிய மடிச்சு கட்டு** என்ற திரைப்படத்தில் குழந்தை நட்சத்திரமாக அறிமுகமானார். இவர் இயக்குநர் மற்றும் நடிகர் பாக்யராஜின் மகன் மற்றும் நடிகை சரண்யா பாக்யராஜின் தம்பியும் ஆவார். இவர் 2008ஆம் ஆண்டு சக்கரக்கட்டி என்ற திரைப்படத்தில் கதாநாயகனாக நடித்தார். அதை தொடர்ந்து ஆயிரம் விளக்கு, கண்டேன், அம்மாவின் கைப்பேசி உள்ளிட்ட திரைப்படங்களில் நடித்துள்ளார்.
# சாந்தனு பாக்யராஜ்

## ஆரம்பகால வாழ்க்கை

சாந்தனு 24, அகத்து, 1986ம் ஆண்டு சென்னை, தமிழ்நாட்டில் பிறந்தார். இவர் தமிழ் திரைப்பட இயக்குநர் மற்றும் நடிகர் பாக்யராஜ் மற்றும் நடிகை பூர்ணிமாவின் மகன் ஆவார். இவருக்கு சரண்யா என்ற ஒரு சகோதரி உண்டு.
# கச்சத்தீவு ஒப்பந்தம்

**கச்சத்தீவு ஒப்பந்தம்** (*Katchatheevu Agreement*) என்பது பாக் நீரிணையில் அமைந்துள்ள, இந்தியாவுக்கு உரிமையான கச்சத்தீவை இலங்கைக்கு வழங்கியது குறித்தான ஒப்பந்தமாகும். கச்சத்தீவு ஒப்பந்தம், இந்தியத் தலைமையமைச்சர் இந்திராகாந்தியும் இலங்கைத் தலைமையமைச்சர் சிறீமாவோ பண்டாரநாயக்காவும் கையொப்பமிட்டு 1974-ஆம் ஆண்டு சூலை 8 முதல் செயலுக்கு வந்தது.  
1976-ஆம் ஆண்டு கச்சத்தீவு ஒப்பந்தம் என்பது ஆதம் பாலத்திற்குத் தெற்கே உள்ள மன்னார் வளைகுடா, வங்காள விரிகுடா பரப்புகளில் இந்தியாவிற்கும் இலங்கைக்கும் உள்ள கடல் உரிமைகளையும், கடல் எல்லைகளையும் வரையறுத்துக் கொள்ளும் ஒப்பந்தமாகும். 1976-ஆம் ஆண்டு கச்சத்தீவு ஒப்பந்தப்படி, மன்னார் வளைகுடா பகுதியில் இந்திய மீனவர்கள் மீன்பிடிக்க உரிமையில்லை.
# கச்சத்தீவு ஒப்பந்தம்

## கச்சத்தீவில் இந்தியர்களுக்கு உள்ள உரிமைகள்

கச்சத்தீவு ஒப்பந்தப்படி, இந்திய மீனவர்கள் கச்சத்தீவில் மீன்பிடி வலைகளை உலர்த்திக் கொள்ளலாம் என்றும் அங்குள்ள புனித அந்தோணியார் கோயில் திருவிழாவில் பங்கேற்கலாம் என்றும் இரண்டு உரிமைகள் மட்டும் வழங்கப்பட்டுள்ளன. 1976-ஆம் ஆண்டு கச்சத்தீவு ஒப்பந்தப்படி, மன்னார் வளைகுடா பகுதியில் இந்திய மீனவர்கள் மீன்பிடிக்க உரிமையில்லை..கச்சத்தீவு ஒப்பந்தம் செல்லாது என தமிழ்நாட்டு அரசு, சென்னை உயர்நீதிமன்றத்தில் வழக்கு தொடர்ந்துள்ளது. கச்சத்தீவு ஒப்பந்தப்படி கச்சத்தீவுப் பகுதியில் இந்திய மீனவர்கள் மீன் பிடிக்கும் உரிமை இல்லை என இந்திய ஒன்றிய அரசு, நீதிமன்றத்தில் உறுதிமொழி பத்திரம் தாக்கல் செய்துள்ளது. தமிழ்நாட்டின் நலனுக்கு ஊறு விளைவிக்கும் ஒன்றிய அரசின் செயல் குறித்து, தமிழ்நாட்டு முதல்வரும் இந்தியத் தலைமையமைச்சர் நரேந்திர மோதிக்கு தமிழக மக்களுக்கு நியாயம் கோரி கடிதம் அனுப்பியுள்ளார்.
# கச்சத்தீவு ஒப்பந்தம்

## கச்சத்தீவு ஒப்பந்தம் குறித்தான சட்ட விமரிசனங்கள்

- கச்சத்தீவு ஒப்பந்தம் சட்ட ஏற்பு பெற வேண்டுமானால் இந்திய அரசமைப்புச் சட்டப் பிரிவு 368-இன் படி, அரசமைப்புச் சட்டப் பிரிவு 1-இல் சட்டத் திருத்தம் மேற்கொண்டிருக்க வேண்டும். ஆனால், இந்திய ஒன்றிய அரசு அவ்வாறு திருத்தம் எதனையும் மேற்கொள்ளவில்லை.  
- மேலும், இந்திய அரசமைப்புச் சட்டப் பிரிவு 3-இன் படி, மாநில எல்லைகள் மாற்றம் பற்றி செய்யப்படும் சாதாரணச் சட்டம் கூட நாடாளுமன்றத்தில் இயற்றப்படவில்லை.  
- 1974 கச்சத்தீவு ஒப்பந்தம் இந்திய அரசமைப்புச் சட்டத்திற்கு எதிரானது மட்டுமின்றி கடல் எல்லை குறித்த பன்னாட்டுச் சட்டங்களுக்கும் எதிரானது. “பாக் நீரிணைக்கும் ஆதம் பாலத்திற்கும் இடையே உள்ள இலங்கை – இந்திய வரலாற்று நீர் எல்லையை வரையறுக்கும் ஒப்பந்தம்” என்று சட்டச் சொற்களில் குறிக்கப்படும் கச்சத்தீவு ஒப்பந்தம் கையெழுத்தாகிய போது 1958 ஆம் ஆண்டு ஐ.நா. சட்டம் செயலில் இருந்தது.  
- ‘கடல் பரப்பு குறித்த ஐக்கிய நாடுகள் அவை ஒப்பந்தம், 1958’ (1958 UN convention on continental shelf) இரண்டு நாடுகளுக்கிடையில் கடல் எல்லையை பிரித்துக் கொள்ளும் போது கடை பிடிக்க வேண்டிய விதி முறையையும் கூறுகிறது. இரண்டு அண்டை நாடுகள் தங்களுக்கிடையிலுள்ள கடல் எல்லையை வரையறுக்கும் போது தங்களுக்கிடையே இருக்கிற கடல் பரப்பைச் சரிபாதியாக பிரித்துக் கொள்ள வேண்டும். இரண்டு கடற்கரைகளிலிருந்தும் சம தொலைவில் இந்த எல்லைக் கோடு கிழிக்கப்பட வேண்டும். இதற்கு மாறாக எல்லை வரையறுப்பில் நெகிழ்ச்சி அளிப்பதாக இருந்தால் அவ்வொப்பந்ததில் அதற்கான சிறப்புக் காரணங்கள் குறிக்கப்பட்டிருக்க வேண்டும்.  
- 1974 ஒப்பந்தத்தில் சமதொலைவுக் கோட்பாடு பின்பற்றப்படவில்லை. இராமேசுவரத்திற்கும் தலைமன்னாருக்கும் இடையில் உள்ள தொலைவு 30 கடல் மைல். சம தொலைவில் எல்லைக் கோடு வகுப்புதென்றால் 15 மைலில் அக்கோடு வரையறுக்கப்பட்டிருக்க வேண்டும். அவ்வாறு வரையறுக்கப்பட்டிருந்தால் கச்சத்தீவு இந்திய எல்லைக்குட்பட்டதாகவே நீடித்து இருக்கும். ஏனெனில் கச்சத்தீவு இராமேசுவரத்திலிருந்து 12 கடல் மைல் தொலைவிலும் தலைமன்னாரிலிருந்து 18 மைல் தொலைவிலும் உள்ளது. இவ்வொப்பந்தத்தில் வேண்டுமென்றே சமதொலைவுக் கோட்பாடு மீறப்பட்டுள்ளது.  
- ஆனால் 1974 –ஆம் ஆண்டு கச்சத்தீவு ஒப்பந்தத்தில் சம தொலைவுக் கோட்பாடு மீறப்பட்டு 10 மைலுக்கு 20 மைல் என்று பிரிக்கப்பட்டிருக்கிறது. கச்சத்தீவை இலங்கையிடம் அளித்துவிட வேண்டும் என்ற நோக்கம் தவிர இந்தப் பிறழ்ச்சிக்கு வேறு காரணம் எதுவும் இல்லை. 1958ஆம் ஆண்டு ஐ.நா. சட்டப்படி இதற்கு ஏதாவது சிறப்புக் காரணங்கள் இருந்தால் அதனை ஒப்பந்தத்தில் எடுத்துரைத்து நிலைநாட்டியிருக்க வேண்டும். 1974 இந்திராகாந்தி - சிறீமாவோ ஒப்பந்தத்தில் அவ்வாறான சிறப்புக் காரணம் எதும் சொல்லப்பட வில்லை.
# நவ்தீப்

**நவ்தீப்** (*Navdeep*) (பிறப்பு: 1986 சனவரி 26) ஒரு இந்தியத் திரைப்பட நடிகர். தெலுங்குத் திரைப்படங்களில் நடித்து வரும் இவர் தமிழ் மற்றும் இந்தி மொழித் திரைப்படங்களிலும் நடிக்கிறார். 2004ஆம் ஆண்டு **ஜெய்** என்ற தெலுங்குத் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து 2005ஆம் ஆண்டு அறிந்தும் அறியாமலும் என்ற தமிழ் திரைப்படத்தில் நடித்தார்.
# நவ்தீப்

## ஆரம்ப வாழ்க்கை

நவ்தீப் ஜனவரி 26 1986ஆம் ஆண்டு ஐதராபாத்து, ஆந்திர பிரதேசம், இந்தியாவில் பிறந்தார்.
# விக்கிப்பீடியா:Statistics/July 2014

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மஹத் ராகவேந்திரா

**மஹத் ராகவேந்திரா** (Mahat Rahavendra பிறப்பு: பிப்ரவரி18, 1987) இந்தியத் திரைப்பட நடிகர் ஆவார். இவர் திரைத்துறைக்கு 2011 ஆம் ஆண்டில் அறிமுகம் ஆனார்.
# மஹத் ராகவேந்திரா

## தொழில் வாழ்க்கை

மஹத் ராகவேந்திரா 2006ம் ஆண்டு நடிகர் சிலம்பரசன் நடித்த வல்லவன், 2007ம் ஆண்டு வெளிவந்த காளை திரைப்படங்களில் சிறிய வேடங்களில் நடித்தார். அதை தொடர்ந்து 2011ம் ஆண்டு இயக்குநர் வெங்கட் பிரபு படமான மங்காத்தா திரைப்படத்தில் நடித்தார். 2014ம் ஆண்டு மோகன்லால் மற்றும் விஜய் நடித்த ஜில்லா திரைப்படத்தில் நடித்துள்ளார்.
# மஹத் ராகவேந்திரா

## நடித்துள்ள படங்கள்

| **ஆண்டு** | **திரைப்படம்** | **கதாப்பாத்திரம்** | **மொழி** | **குறிப்புகள்** |
| --- | --- | --- | --- | --- |
| 2006 | வல்லவன் | பெயர் குறிப்பிடப்படாத பங்கு | தமிழ் |  |
| 2007 | காளை | பெயர் குறிப்பிடப்படாத பங்கு | தமிழ் |  |
| 2011 | மங்காத்தா | மஹத் | தமிழ் | **சிறந்த அறிமுக நடிகருக்கான எடிசன் விருது** |
| 2013 | பச்க்பென்ச் ஸ்டுடென்ட் | கார்த்திக் | தெலுங்கு |  |
| 2013 | பன்னி ன் செர்ரி | செர்ரி | தெலுங்கு |  |
| 2014 | ஜில்லா | விக்னேஷ் | தமிழ் |  |
| 2014 | வடகறி | தமிழ் | கேமியோ தோற்றம் |  |
| 2014 | சிம்பு ஐ லவ் யு | தமிழ் | படப்பிடிப்பில் |  |
| 2014 | புரி சார் ஐ லவ் யு | தெலுங்கு | படப்பிடிப்பில் |  |
| 2014 | பதம் பிஸ்த | தெலுங்கு | படப்பிடிப்பில் |  |
| 2014 | லேடீஸ் அண்ட் கேன்ட்லேமேன் | தெலுங்கு | படப்பிடிப்பில் | } |
# தொடர் ஒருதுணை மணம்

தொடர் ஒரு துணை மணம் என்பது விவாகரத்திற்கான இலகுவான வழியாகப் பல சமூகங்கள் கருதுகின்றன. பெரும்பாலான மேற்குலக நாடுகளில் விவாகரத்து என்பது கிட்டத்தட்ட 50 சதவீதமாகக் காணப்படுகிறது. இவர்கள் மூன்று தடவைகள் வரை திருமணம் செய்கின்றனர். விவாகரத்து மற்றும் மறுதிருமணம் என்பது 'தொடர் ஒருதார மணத்தில்' ஈடுபடுவதற்கான அடிப்படைக் காரணியாகும். இவர்கள் பல திருமணங்களைப் புரிந்தாலும் ஒரு நேரத்தில் தமக்கென ஒரேயொரு வாழ்க்கைத் துணையை மட்டுமே கொண்டிருப்பார்கள். கரிபியன், மொறிசியஸ், பிரேசில் போன்ற நாடுகளில் வாழும் பெண் தலைமைத்துவக் குடும்பங்கள் தொடர் ஒரு தார மணத்தில் இணைவ அதிகமாகக் காணப்படுகிறது. இவ்வகையான மணத்தில் 'முன்னால்' எனப் பிறிதொரு வகையான உறவு முறைப் பதம் பயன்படுத்தப்படுகிறது. எடுத்துக்காட்டாக, முன்னாள் மனைவி மற்றும் முன்னாள் கணவன் எனக் கூறப்படுகிறது. முன்னாள் கணவனின் வாழ்க்கை ஒரு பெண்ணின் வாழ்நாள் முழுமைக்கும் ஏதோவொரு விதத்தில் தொடர்பைக் கொண்டிருக்கும். ஏனெனில் இந்தக் கணவனுக்குப் பிறந்த குழந்தை குறித்த பெண் மறுதிருமணம் செய்த பின்னரும் இவருடன் வாழ்வதால் இந்தப் பிள்ளையின் நலனில் முன்னாள் கணவனின் பராமரிப்பும் தொடர்பாடலும் காணப்படும். தொடர் ஒருதார மணம் என்பது 'நீண்ட குடும்பத்தை' உருவாக்குவதாக பொப் சிம்ப்சன் குறிப்பிடுகிறார்.
# சந்தாலிகள்

**சந்தாலிகள்** இந்தியாவின் சத்தீஸ்கர், ஜார்கண்ட், ஒடிசா, மேற்கு வங்காளம் போன்ற மாநிலங்களில் வாழும் பழங்குடி இன மக்கள் ஆகும். இவர்களின் மொழி முண்டா மொழிகள் குடும்பத்தின் ஒரு மொழியான சந்தாளி மொழி ஆவர்.
# சந்தாலிகள்

## வாழ்வு முறை

இவர்கள் திராவிட இன மக்களின் தொடர்பு கொண்டவர்களாக உள்ளார்கள். அங்கு வாழும் மக்கள் தலையில் முக்காடு போட்டு, தலையை மறைக்கும் பழக்கம் உள்ளது, ஆனால் **சந்தாலிகள்** இன மக்கள் தலையில் முக்காடு போடுவது இல்லை. அதோடு அவர்கள் பேசும் மொழியும் திராவிட குடும்பத்தைச் சேர்ந்ததாக உள்ளது. திராவிட பெண்கள் போல் இவர்கள் தலையில் பூ சூடி கொள்ளுகிறார்கள்.
# சந்தாலிகள்

## திருவிழா

திராவிட மக்களின் பொங்கல் பண்டிகை போன்று இவர்கள் *சொஹரே* என்ற அறுவடைத்திருநாளைக் கொண்டாடுகிறார்கள். மூன்று நாட்கள் நடக்கும் இந்த விழாவில் *பசுஞ்சாணி* (துசு) கொண்டு கையால் சாமி செய்து எட்டு தானியங்கள் படைத்து வணங்குகிறார்கள்.
# சந்தாலிகள்

## இதனையும் காண்க

- சாந்தலர்கள் கிளர்ச்சி (1855)
# நிவேதா தாமஸ்

**நிவேதா தாமஸ்** ( பிறப்பு: 2 நவம்பர் 1994) இந்திய திரைப்பட நடிகை. தென்னிந்திய திரைப்படங்களில் தோன்றுகிறார். 2008ல் மலையாளத்தில் குழந்தை நட்சத்திரமாக வெருதே ஒரு பார்யாவில் அறிமுகம். கேரள மாநில பட விருதும் கட்டார் தெலங்கானா மாநில பட விருதும் பெற்றவர்.
# நிவேதா தாமஸ்

## திரைப்பட வாழ்க்கை

குழந்தை நட்சத்திரமாக பல திரைப்படங்களிலும் சின்னத்திரை தொடர்களிலும் நடிக்க ஆரம்பித்த இவர், 2003 ஆம் ஆண்டு *உத்தரா* என்ற திரைப்படத்தில் அறிமுகமானார். அதன் பிறகு 2008 ஆம் ஆண்டு *வெருதே ஒரு பார்யா* திரைப்படத்தில் ஜெயராம் மற்றும் கோபிகாவின் மகளாக நடித்தார். இந்த திரைப்படத்தில் நடித்தற்காக *சிறந்த குழந்தை நட்சத்திரத்திற்கான கேரள மாநில பட விருது* வென்றார். அதே ஆண்டில் குருவி<nowiki/>யில் விஜய்யின் தங்கையாக அறிமுகம். 2009ல் சமுத்திரக்கனி இயக்கத்தில் *அரசி* தொடரில் ராதிகாவின் மகளாக நடித்ததன் மூலம் பிரபலமான நடிகை ஆனார்.
# நிவேதா தாமஸ்

## திரைப்படங்கள்

| ஆண்டு | திரைப்படம் | பாத்திரம் | மொழி | குறிப்பு(கள்) |
| --- | --- | --- | --- | --- |
| 2003 | *உத்தரா * | உத்தரா | மலையாளம் |  |
| 2008 | கண்ணா லட்டு தின்ன ஆசையா | நிஷா | **வெற்றியாளர்**, சிறந்த குழந்தை நட்சத்திரத்திற்கான கேரள மாநில பட விருது |  |
| குருவி | வெற்றிவேல் சகோதரி | தமிழ் |  |  |
| 2009 | மத்ய வேனல் | மனிகுட்டி | மலையாளம் |  |
| ராஜாதி ராஜா | பள்ளி மாணவி | தமிழ் |  |  |
| 2011 | சாப்பா குரிஷ் | மலையாளம் |  |  |
| ப்ரநயம் | கிரேஸ் |  |  |  |
| போராளி | தமிழ்செல்வி | தமிழ் |  |  |
| 2012 | தட்டத்தின் மறையாது | பாத்திமா | மலையாளம் |  |
| 2013 | ரொமன்ஸ் | எலேனா |  |  |
| நவீன சரஸ்வதி சபதம் | ஜெய்ஸ்ரீ | தமிழ் |  |  |
| 2014 | ஜில்லா | மகாலட்சுமி |  |  |
| மனி ரத்னம் | பியா | மலையாளம் |  |  |
| 2015 | பாபநாசம் | செல்வி சுயம்புலிங்கம் | தமிழ் |  |
| 2016 | ஜென்ட்லேமன் | காதேரின் | தெலுங்கு |  |
| 2017 | ஜூலியட் - லவர் ஒப் இடியட் | ஜூலி |  |  |
| நின்னு கோரி | பல்லவி | } |  |  |
# நிவேதா தாமஸ்

## திரைப்படங்கள்

### சின்னத்திரைத் தொடர்கள்

| ஆண்டு | தொடர்கள் | பாத்திரம் | மொழி | குறிப்புகள் |
| --- | --- | --- | --- | --- |
| 2001 | ராஜ ராஜேஸ்வரி | நல்லம்மா | தமிழ் |  |
| 2007 | மை டியர் பூதம் | கௌரி |  |  |
| தென்மொழியல் |  |  |  |  |
| 2009 | அரசி | காவேரி |  |  |
| 2010 | சிவமயம் | பொன்னி |  |  |
| 2017 | பிக் பாஸ் 1 | தெலுங்கு | } |  |
# வார்ப்புரு:Infobox martial art/doc

This is an infobox for use in articles about types of martial arts.
# வார்ப்புரு:Infobox martial art/doc

### Usage

All fields are optional, but as many as possible should be filled in.  
<pre></pre>
# வார்ப்புரு:Infobox martial art/doc

### Parameters

- **logo**, a logo of the martial art. Should be placed using the syntax "imagename.ext"(e.g. *logo=JKD.jpg*).
- **logocaption**, a caption to be used with the logo.
- **logosize**, the size of the logo. If no value is placed, the default value of is used.
- **image**, a sample image of the martial art. This could be a famous practitioner or an image of someone practicing it. The syntax is the same as for the logo.
- **imagecaption**, a caption to be used with the image.
- **imagesize**, the size of the image. If no value is placed, the default value of is used.
- **name**, name of the martial art.
- **aka**, alternative names for the martial art.
- **focus**, the main focus of the martial art. Using *one* of **Striking**, **Grappling**, **Weapons**, **Mixed** or **Hybrid** these last two are for use where a main focus is not present, having a focus dose not exclude other training, but dose give a 'flavour' of the art. If a specific weapon (e.g the katana in iaido) is use then this should be included in brackets. Links such as should be used. Exceptions may occur where a broad (i.e. including non-practitioners) consensus is formed on the talk page e.g. Wing Chun
- **hardness**, the degree of violence in duelling/sparring, e.g. semi-contact, full-contact, etc.
- **country**, the country of origin. The country's flag should precede the name using the template . If the origin is ambiguous or mixed (e.g. boxing) flags should not be used and consider omitting the field entirely.
- **creator**, the creator of the martial art, *if there is one*.
- **formation**, the date the martial art was formed, *if there is one*.
- **parenthood**, the martial arts that inspired this one.
- **famous_pract**, famous practitioners of the martial art (should link own article or details in article)
- **ancestor arts**, The martial arts that inspired this one.
- **descendant arts**, The martial arts that were inspired this one.
- **olympic**, if the martial art is an Olympic sport or not. Should be *no* if it is not, or *Since year* if it is, where *year* is the first year that the martial art appeared in the Olympic Games.
- **website**, the official website of the martial art if there is a single organisation, if multiple organisations leave out.  
=
# நிறுத்தல் நேரம்

காற்பந்தாட்டத்தில் **நிறுத்தல் நேரம்** (*stoppage time* ) அல்லது **காயமடைந்த நேரம்** ( *injury time*) எனவும் பிஃபாவின் ஆவணங்களில் **மேற்பட்ட நேரம்** எனவும் குறிக்கப்படும் கால அளவு விளையாட்டாளர் மாறுதல்களுக்காகவும் காயப்பட்ட வீரர்களுக்கு சிகிச்சை அளிக்கவும் மற்றும் பிற நிறுத்தங்களுக்குமான நேரத்தை சரிக்கட்டுவதற்காக ஆடும் நேரத்துடன் கூட்டப்படும் நேரத்தைக் குறிக்கின்றது. பொதுவாக 45 நிமிடங்கள் கொண்ட இரு பாதிகளாக விளையாடப்படும் ஆட்டத்தில் பந்து வெளியே செல்லும்போதெல்லாம் ஆட்டம் நிறுத்தப்படுவதில்லை. இரு பாதிகளுக்கும் இடையில் 15 நிமிட இடைவேளை விடப்படுகிறது. ஆட்டத்தின் இரு பாதிகளும் முடிந்த நேரம் *முழு-நேரம்* எனப்படுகிறது.  
1891இல் நடந்த நிகழ்ச்சி ஒன்றினால் இவ்வாறு நிறுத்தற் நேரம் அறிமுகப்படுத்தப்பட்டது. இசுடோக்கு காற்பந்துக் கழகத்திற்கும் ஆசுடன் வில்லா காற்பந்துக் கழகத்திற்குமிடையேயான ஓர் ஆட்டத்தில் ஆட்ட முடிவுக்கு இரண்டே நிமிடங்கள் இருந்த நேரத்தில் 1-0 என்று பின்தங்கியிருந்த இசுடோக்குக்கு *தண்ட உதை* வழங்கப்பட்டது. வில்லாவின் கோல்காப்பாளர் பந்தை ஆடுகளத்திலிருந்து வெளியே உதைத்தார். பந்தை மீட்டு வருவதற்குள் 90 நிமிடங்கள் கழிந்தமையால் ஆட்டம் முடிவுற்றது. ஆட்ட விதிகளின்படி எந்தப் பாதியின் ஆட்டத்திலும் தண்ட உதை எடுக்கும் போதும் அல்லது மீண்டும் எடுக்கும்போதும் நேரம் கூட்டப்பட வேண்டும். இதனால் தண்ட உதை முழுமையடையாமல் ஆட்டம் நிறுத்தப்படவியலாது. இதனால் எழுந்த சர்ச்சையினாலேயே நிறுத்தற் நேரம் அறிமுகப்படுத்தப்பட்டது.  
ஃபிஃபா ஆட்டச் சட்டங்கள்
# ஜோஷ் டுஹாமெல்

**ஜோஷ் டேவிட் டுஹாமெல்** (பிறப்பு: நவம்பர் 14, 1972) ஒரு அமெரிக்க நாட்டு நடிகர் மற்றும் விளம்பர நடிகராவார். இவர் 1999ம் ஆண்டு
**ஆல் மை சில்ரன்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அந்த தொடரில் நடித்ததற்காக பல விருதுகளுக்கு பரிந்துரை செய்யப்பட்டு சில விருதுகளை வென்றார். இவர் டிரான்ஸ்ஃபார்மர்ஸ் என்ற திரைப்படங்களில் நடித்ததன் மூலம் பரிசியமான நடிகர் ஆனார்.
# ஜோஷ் டுஹாமெல்

## ஆரம்பகால வாழ்க்கை

டுஹேமல் நவம்பர் 14, 1972ம் ஆண்டு மினாட் வடக்கு டகோட்டா அமெரிக்கா வில் பிறந்தார். இவரது தாயார், **போனி எல். கெம்பெர்**, ஒரு உடற்பிடிப்பு சிகிச்சை பிரிவில் வேலை செய்தார். இவரின் தந்தை **லாரி டுதாமேல்** ஒரு விளம்பர விற்பனையாளர்.
# ஜோஷ் டுஹாமெல்

## திரைப்படங்கள்

| 2004 | த பிக்சர் ஆஃப் டோரியன் கிரே |  |
| --- | --- | --- |
| 2004 | வின் அ டேட் வித் டட் ஹாமில்டன் |  |
| 2006 | டுரிச்டஸ் |  |
| 2007 | டிரான்ஸ்ஃபார்மர்ஸ் |  |
| 2009 | டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் |  |
| 2010 | த ரொமான்டிக்ஸ் |  |
| 2010 | வென் இன் ரோம் |  |
| 2010 | ரமோனா அண்ட் பீசுஸ் |  |
| 2010 | லைஃப் ஆஸ் வீ க்நோவ் இட் |  |
| 2011 | டிரான்ஸ்ஃபார்மஸ்: டார்க் ஒப் த மூன் |  |
| 2011 | நியூ இயர்ஸ் ஈவ் |  |
| 2012 | பயர் வித் பயர் |  |
| 2013 | மூவீ 43 |  |
| 2013 | சாபே ஹவென் |  |
| 2013 | விங்ஸ் |  |
| 2013 | ஸ்சேனிக் ரூடே |  |
| 2014 | You're நோட் யூ |  |
| 2014 | ஸ்ட்ரிங்க்ஸ் |  |
| 2014 | லோச்ட் இன் த சன் |  |
| 2014 | டான் பயோடே | } |
# விக்கிப்பீடியா:விக்கி மின்மினிகள்/பயிற்சி/நாள் 2

நேற்றைய விக்கி மின்மினிகள் பயிற்சியில் விக்கிப்பீடியாவைச் சுற்றிப் பார்த்தீர்கள்.  
இன்று, இந்த விக்கிப்பீடியாவை யார் எழுதுகிறார்கள் என்று பார்ப்போமா?  
- தமிழ் விக்கிப்பீடியாவின் சில பங்களிப்பாளர்களை இங்கு பார்க்கலாம்.
- உங்கள் ஊர்க்காரர்கள் யாராவது பங்களிக்கிறார்களா?அவர்களின் பங்களிப்புக்கு நன்றி தெரிவித்து ஒரு செய்தி இடலாமே?  
எடுத்துக்காட்டுக்கு, மலேசியாவைச் சேர்ந்த முத்துக்கிருசுணனின் பயனர் பக்கத்தைப் பாருங்கள். அங்கு மேற்பகுதியில் "உரையாடல்" என்று ஒரு இணைப்பு இருக்கும். அதனை அழுத்துங்கள். பிறகு வரும் உரையாடல் பக்கத்தில் "தலைப்பைச் சேர்" என்ற இணைப்பை அழுத்துங்கள். பிறகு, உங்கள் செய்தியை இட்டுச் சேமியுங்கள்.  
(படத்தை முழு அளவில் காண அதன் மேல் சொடுக்குங்கள்)  
- தமிழ் விக்கிப்பீடியாவின் வலது மூலையில் ஒரு தேடல் பெட்டி உள்ளது. அதில் உங்களுக்கு விருப்பமான ஒரு தலைப்பில் தேடி ஒரு கட்டுரையைக் காணுங்கள் (தமிழில் தேடுங்கள். தமிழ்த் தட்டச்சு வசதி அப்பெட்டியிலேயே உள்ளது).
- இப்போது இக்கட்டுரையின் மேற்பகுதியில் "வரலாற்றைக் காட்டவும்" என்று ஒரு இணைப்பு இருக்கும். அதனைச் சொடுக்கினால், கட்டுரையை யார் தொடங்கினார், யார் யார் எப்போது என்னென்ன பங்களித்திருக்கிறார்கள் என்று அறியலாம். உங்களுக்குப் பிடித்த பங்களிப்புகளைச் செய்தவர்களுக்கு நன்றி கூறலாமே? முகநூலில் விருப்பம் இடுவது போல் இது விக்கிப்பீடியர்களுக்கு உற்சாகமூட்டுவதாக இருக்கும்.  
- உங்களுக்குத் தேவையான கட்டுரைகளில் நடக்கும் மாற்றங்களைத் தொடர்ந்து கண்காணிக்க விரும்புகிறீர்களா? ஒவ்வொரு பக்கத்தின் மேலேயும் ஒரு நட்சத்திரக் குறி இருக்கும். அதனை அழுத்தினால் அக்கட்டுரை உங்கள் விருப்பப் பட்டியலில் சேர்ந்து விடும்.
- இப்படி, ஒவ்வொரு நாளும் யார் யார் என்ன எழுதுகிறார்கள் என்று அறிய அண்மைய மாற்றங்கள் பக்கத்தைக் காணுங்கள்.  
சரி, இன்று இவ்வளவு போதும். நாளை முதல் நேரடிப் பங்களிப்புகளைக் காண்போம்.  
---  
இப்பயிற்சியில் பங்கு பெற்று வருகிறீர்களா?  
உங்கள் பெயரை விக்கிப்பீடியா:விக்கி மின்மினிகள்/பயில்வோர் என்ற பக்கத்தில் பதியுங்கள். மற்ற பயனர்கள் உங்களைக் கவனித்துத் தேவையான உதவிகளைச் செய்வார்கள்.
# ஜாக் கரிப்போ

**ஜாக் டேவிஸ் கரிப்போ** (பிறப்பு: டிசம்பர் 11, 1996) என்பவர் அமெரிக்க நாட்டு நடிகர், பாடகர் மற்றும் நடனக் கலைஞரும் ஆவார். இவர் தி துண்டேர்மான்ஸ் என்ற தொலைக்காட்சி தொடரில் சூப்பர் ஹீரோவாக நடித்ததன் மூலம் பரிசியமான நடிகர் ஆனார். அதை தொடர்ந்து அமெரிக்க ஹீரோ, மார்வின் மார்வின், ஜெஸ்ஸி, உள்ளிட்ட பல தொலைக்காட்சி தொடர்களில் நடித்துள்ளார்.
# ஜாக் கரிப்போ

## விருதுகள் மற்றும் பரிந்துரைகள்

| ஆண்டு | விருது | வகை | பணி | முடிவு |
| --- | --- | --- | --- | --- |
| 2014 | கிட்ஸ் 'சாய்ஸ் விருது | பிடித்த தொலைக்காட்சி நடிகர் | தி துண்டேர்மான்ஸ் | } |
# கிரா கொசரின்

**கிரா கொசரின்** (பிறப்பு: 1997 அக்டோபர் 7) ஒரு அமெரிக்க நாட்டு நடிகை மற்றும் பாடகி ஆவார். இவர் **தி துண்டேர்மான்ஸ்** என்ற தொலைக்காட்சி தொடரில் சூப்பர் ஹீரோவாக நடித்ததன் மூலம் பரிசியமான நடிகை ஆனார். இவர் சில குறுந் திரைப்படங்களிலும் Shake It Up, AwesomenessTV போன்ற தொலைக்காட்சி தொடர்களிலும் நடித்துள்ளார்.
# பாலா (நடிகர்)

**பாலா குமார்** (பிறப்பு: டிசம்பர் 19 1982) என்பவர் இந்தியத் திரைப்பட நடிகர் ஆவார். இவர் தமிழ் மற்றும் மலையாளம் மொழி திரைப்படங்களில் நடித்துள்ளார். 2002ம் ஆண்டு **அன்பு** என்ற திரைப்படத்தின் மூலம் திரைப்படத்துறைக்கு அறிமுகமானார். 2014ம் ஆண்டு அஜித் குமார் நடித்த வீரம் என்ற திரைப்படத்தில் நடித்துள்ளார் என்பது குறிப்பிடத்தக்கது.
# பாலா (நடிகர்)

### நடித்த தமிழ்த் திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2003 | *அன்பு* | அன்பு |  |
| *காதல் கிசு கிசு* | சிறீராம் |  |  |
| 2004 | *அம்மா அப்பா செல்லம்* | செல்லம் |  |
| 2006 | *கலிங்கா* | கலிங்கா |  |
| 2009 | *மஞ்சள் வெயில்* | இரவி |  |
| 2014 | *வீரம்* | முருகன் |  |
| 2019 | *தம்பி* | எம்எல்ஏ மணிமாறன் |  |
| 2021 | *அண்ணாத்த* | அர்ஜூன் |  |
# கர்ண பருவம்

**கர்ண பருவம்** மகாபாரதத்தின் எட்டாவது பருவம் ஆகும். போரில் கர்ணன் கௌரவப் படைகளுக்குத் தலைமை தாங்கிய காலப்பகுதியின் நிகழ்வுகள் இப்பருவத்தில் எடுத்தாளப்பட்டுள்ளன. கர்ணன் படைத் தலைவனாகப் பொறுப்பு ஏற்பது, மதுராவின் மன்னன் சல்லியன் கர்ணனுக்குத் தேரோட்டியாவது, கர்ணனும் சல்லியனும் வாக்குவாதத்தில் ஈடுபட்டது, பாண்டியனும், தண்டசேனன், தார்தா ஆகியோரும் போரில் மடிவது, கர்ணன் தருமனுடன் போர் புரிவது போன்ற நிகழ்வுகள் இப்பருவத்தில் நிகழ்வனவாகும்.  
துரியோதனனின் தம்பியான துச்சாதனனின் மார்பைக் கிழித்து இரத்தத்தைக் குடிப்பதன் மூலம் பீமன் தனது சபதத்தை நிறைவேற்றிக் கொள்வதும் இப்பருவத்திலேயே ஆகும். இறுதியாக அருச்சுனன் கர்ணனுடன் போர் புரிவதும், அருச்சுனன் கர்ணனைக் கொல்வதும் இப்பருவத்தின் இறுதிப்பகுதியில் வருகின்றன. 69 பிரிவுகளாகப் பிரிக்கப்பட்டு உள்ள இப்பருவத்தில் 4964 பாடல்கள் உள்ளன.
# சல்லிய பருவம்

**சல்லிய பருவம்** மகாபாரதத்தின் 18 பருவங்களுள் ஒன்பதாவது பருவம் ஆகும். கர்ணன் போரில் இறந்த பின்னர் சல்லியன் படைத் தலைமைப் பொறுப்பு ஏற்றுப் போரிட்ட காலப் பகுதியின் நிகழ்வுகளை இப்பருவம் விளக்குகின்றது. சல்லியன் ஒரு நாள் மட்டுமே படைத் தலைமைப் பொறுப்பில் இருந்து அன்றே தருமரின் கையால் மடிகிறான். இதனால் இப்பருவம் இறுதி நாளான ஒரு நாட் போர் நிகழ்வுகளை மட்டுமே விபரிக்கிறது. சகுனியும் இதே நாளில் சகாதேவனுடன் போரிட்டு இறக்கிறான். பெரும்பாலானோர் இறந்து மிகச் சிலரே எஞ்சியிருந்த நிலையில், துரியோதனன் ஏரியொன்றுக்குட் சென்று மறைந்து கொள்கிறான். வீமன் அப்பகுதிக்குச் சென்று துரியோதனனை இழிவாகப் பேசி அவனை வெளியே வரவைத்து அவனுடன் கதாயுதப் போர் செய்கிறான். கண்ணனின் தூண்டுதலால், போர் முறைக்கு மாறாக, வீமன் துரியோதனனைத் தொடையில் அடித்துக் கொல்கிறான்.  
இப்பருவத்தில் 59 பிரிவுகளில் 3220 பாடல்கள் உள்ளன.
# சரண்யா பாக்யராஜ்

**சரண்யா பாக்யராஜ்** ஒரு இந்திய நாட்டுத் திரைப்பட நடிகை. இவர் தமிழ் மற்றும் மலையாளம் மொழித் திரைப்படங்களிலும் நடித்தார். 2006ஆம் ஆண்டு பாரிஜாதம் என்ற தமிழ்த் திரைப்படத்தில் பிரித்விராஜ் சுகுமாரனின் ஜோடியாக அறிமுகமானார். அதே ஆண்டில் மோகன்லால் நடித்த **போடோக்ராபர்** என்ற மலையாள மொழித் திரைப்படத்தில் நடித்தார். இவர் இயக்குநர் மற்றும் நடிகர் பாக்யராஜ் மற்றும் நடிகை பூர்ணிமா ஜெயராம் வின் மகள் ஆவார். மற்றும் நடிகர் சாந்தனுவின் சகோதரியும் ஆவார்.
# சரண்யா பாக்யராஜ்

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2006 | *பாரிஜாதம்* | சுமதி | தமிழ் |  |
| போடோக்ராபர் | ஆஷா | மலையாளம் |  |  |
| 2007 | திக் திக் | தமிழ் | } |  |
# மூத்த குடிமக்கள்

மக்களை வயது மூப்பின் அடிப்படையில் **மூத்த குடிமக்கள்** (Senior citizens) என வகைப்படுத்துகின்றனர். மூத்தகுடி மக்களுக்கான வயது கணக்கீடு செய்வதில் நாட்டிற்கு நாடு வேறுபாடு உள்ளது. மூத்தகுடி மக்களின் நலன்களுக்காக பல நாடுகள் ஓய்வூதியம், மருத்துவம், முதியோர் உறைவிடம், வரிச்சலுகைகள், பயணக்கட்டணச் சலுகை, சமூகப்பாதுகாப்பு போன்ற பல்வகையான சலுகைகள் வழங்கப்படுகின்றது. மூத்தகுடி மக்களின் நலனை பேணுவதின் முக்கியத்துவத்தை வலியுறுத்தி, ஒவ்வொரு ஆண்டும் அக்டோபர் 1 -ஆம் நாள் ”சர்வதேச மூத்தகுடி மக்கள் தினம்” உலகம் முழுவதும் கொண்டாப்படுகிறது. மூத்தகுடி மக்களான பெற்றோர்களின் நலன்களை காத்திட, இந்திய நடுவன் அரசும் மாநில அரசுகளைகளும் பல்வேறு சட்டங்களை கொண்டுவந்துள்ளது.
.
# மூத்த குடிமக்கள்

## இந்தியாவில் மூத்த குடிமக்களுக்கான வயது கணக்கீடு

இந்தியாவில் அறுபது வயதிற்கு மேற்பட்டவர்களை மூத்த குடிமக்கள் எனக் கணக்கீடு செய்துள்ளனர். ஆனால் சில இனங்களில் சலுகைகள் வழங்கும் போது ஆண், பெண் மூத்தகுடி மக்களுக்கான வயது வரம்பு வேறுபடுகிறது.
# மூத்த குடிமக்கள்

## இந்தியாவில் மூத்த குடிமக்களுக்கான சலுகைகள்

இந்தியாவில் மூத்த குடிமக்களுக்கு மாநில மற்றும் ஒன்றிய அரசுகள் பலதுறைகள் வாயிலாக பல்வேறு சலுகைகள் வழங்கி வருகிறது. ஆனால் சில இனங்களில் சலுகைகள் வழங்கும் போது ஆண், பெண் மூத்தகுடி மக்களுக்கான வயது வரம்பு வேறுபடுகிறது.
- ஆதரவற்ற மூத்த குடிமக்களுக்கு தமிழ்நாடு அரசு மாதாந்திர ஓய்வூதியமாக ரூபாய் ஆயிரம் வழங்குகிறது.
- ஆதரவற்ற மூத்த குடிமக்களின் குடும்ப அட்டைகளுக்கு ரேசன் கடைகளில் மாதா மாதம் 10 கிலோ அரிசியும், பொங்கலுக்கு இலவச வேட்டி சேலைகளும் வழங்கும் திட்டமுள்ளது.
- ரூபாய் இரண்டரை இலட்சம் வரை ஆண்டு வருவாய் ஈட்டும் மூத்தகுடி மக்கள் வருமானவரி செலுத்தத் தேவையில்லை. எண்பது வயதுக்கு மேற்பட்ட மிக மூத்த குடிமக்கள் (Super Senior Citizens), ஐந்து இலட்சம் வரையிலான ஆண்டு வருவாய்க்கு வருமான வரி செலுத்த தேவையில்லை.
- ஆதரவற்ற மூத்த குடிமக்களுக்கு அரசு இலவச மருத்துவ காப்பீட்டுத் திட்டத்தின் மூலம் மருத்துவ சிகிச்சை வழங்குகிறது.
- இரயில் வண்டியில் பயணிக்கும் மூத்தகுடி ஆண் பயணிகளுக்கு, பயணக்கட்டணத்தில் நாற்பது விழுக்காடும், மூத்தகுடி பெண் பயணிகளுக்கு ஐம்பது விழுக்காடும் கட்டணச் சலுகை வழங்குகிறது இந்தியன் இரயில்வே துறை.
- மூத்த குடிமக்களின் அவசர உதவிக்கென இருபத்தி நாலு மணி நேரமும் செயல்படும் கட்டணமில்லா அழைப்புடன் கூடிய தனி தொலைதொடர்பு எண்கள் 1800-180-1253. 1800 – 180- 1253 மற்றும் 1298 இந்தியா முழுவதும் செயல்படுகிறது. இந்த எண் மூலம் தொடர்பு கொண்டால், உரிய அரசு ஊழியர்கள் மற்றும் அரசுசாரா தொண்டு நிறுவன ஊழியர்கள், மூத்த குடிமக்களின் அவசர உதவிக்கு வருவார்கள்.
- அரசு பொதுத்துறையில் இயங்கும் உள்நாட்டு இந்திய விமானங்களில் பயணிக்கும் 65 வயது நிரம்பிய ஆண்களுக்கும், 63 வயது நிரம்பிய பெண் மூத்த குடிமக்களுக்கும், சாதாரண வகுப்பு பயணக்கட்டணத்தில் ஐம்பது விழுக்காடு கட்டணச்சலுகை வழங்குகிறது.
- வெளிநாடு செல்லும் மூத்த குடிமக்களுக்கு (ஆண்கள் வயது 65 – பெண்கள் வயது 63), சாதாரண வகுப்பு விமானப் பயணக் கட்டணத்தில் ஐம்பது விழுக்காடு கட்டணச்சலுகை வழங்கப்படுகிறது.
# இவாஞ்சலீன் லில்லி

**நிக்கோல் இவாஞ்சலீன் லில்லி** (பிறப்பு: ஆகத்து 3, 1979) என்பவர் கனடிய நாட்டு நடிகை ஆவார். இவர் ஏபிசி தொலைக்காட்சியில் ஒளிபரப்பான லாஸ்ட் (2004-2010) என்ற தொடரில் 'கட் ஆஸ்டின்' என்ற கதாபாத்திரத்தில் நடித்ததன் மூலம் அறியப்படும் நடிகை ஆனார். இந்த தொடரில் நடித்ததற்காக நாடகத் தொடரில் சிறந்த நடிகைக்கான கோல்டன் குளோப் விருதுக்கான பரிந்துரையும் மற்றும் இசுக்ரீன் ஆக்டர்ஸ் கில்ட் என்ற விருதையும் வென்றுள்ளார்.  
2008 ஆம் ஆண்டில் அகாதமி விருது பெற்ற போர்த் திரைப்படமான த ஹர்ட் லாக்கர் (2008) என்ற படத்தில் கோனி ஜேம்ஸாக நடித்தார். அதைத் தொடர்ந்து அறிவியல் புனைகதை திரைப்படமான ரியல் ஸ்டீல் (2011) என்ற படத்திலும் நடித்துள்ளார். 2013 ஆம் ஆண்டு முதல் த ஹாபிட் 2 மற்றும் த ஹாபிட் 3 ஆகிய திரைப்படத் தொடரில் 'டாரியல்' என்ற கதாப்பாத்திரத்திலும் மற்றும் 2015 ஆம் ஆண்டு முதல் மார்வெல் திரைப் பிரபஞ்சத் திரைப்படங்களான ஆன்ட்-மேன், ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019), ஆன்ட்-மேன் அண்ட் த வாஸ்ப்: குவாண்டுமேனியா (2023) ஆகிய படங்களில் கோப் வான் டைன் / வாஸ்ப் என்ற கதாபாத்திரத்திலும் நடித்துள்ளார்.
# பியா பஜ்பை

**பியா பஜ்பை** இவர் இந்திய நாட்டு நடிகை மற்றும் விளம்பர நடிகை ஆவார். இவர் தமிழ், தெலுங்கு, மலையாளம் மற்றும் ஆங்கிலம் மொழித் திரைப்படங்களில் நடித்து வருகின்றார்.
# பியா பஜ்பை

## திரைப்பட வாழ்க்கை

பியா 2008ம் ஆண்டு ஏ. எல். விஜய் இயக்கத்தில் **பொய் சொல்ல போறோம்** என்ற தமிழ் நகைச்சுவைத் திரைப்படத்தில் அறிமுகமானார். அதே ஆண்டில் அஜித் மற்றும் நயன்தாரா நடித்த ஏகன் என்ற திரைப்படத்தில் நவ்தீப்பின் ஜோடியாக நடித்தார். 2010ம் ஆண்டு வெங்கட் பிரபு இயக்கத்தில் கோவா என்ற திரைப்படத்தில் நடித்தார். கே. வி. ஆனந்த் இயக்கத்தில் 2011ம் ஆண்டு வெளிவந்த கோ என்ற திரைப்படத்தில் ஜீவா, **அஜ்மல்** மற்றும் கார்த்திகா நாயர் இவர்களுடன் இணைந்து நடித்தார். 2012ம் ஆண்டு **மாஸ்டர்ஸ்** என்ற மலையாள மொழித் திரைப்படத்தில் அறிமுகமானார். 2013ம் ஆண்டு **பச்க்பென்ச் ஸ்டுடென்ட்** என்ற தெலுங்கு திரைப்படத்தில் மஹத் ராகவேந்திராவுடன் நடித்தார். 2014ம் ஆண்டு **எக்ஸ்** என்ற ஆங்கில திரைப்படத்தில் நடித்து வருகின்றார்.
# பியா பஜ்பை

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2008 | பொய் சொல்ல போறோம் | அம்ரிதா | தமிழ் |  |
| 2008 | *ஏகன்* | பூஜா | தமிழ் |  |
| 2009 | நின்னு காளிசகா | பிந்து | தெலுங்கு |  |
| 2010 | *கோவா* | ரோஷினி | தமிழ் |  |
| 2010 | *பலே பாண்டியா* | வைஷ்ணவி | தமிழ் |  |
| 2011 | *கோ* | சரஸ்வதி (சரோ) | தமிழ் | **பரிந்துரை - சிறந்த துணை நடிகைக்கான விஜய் விருது** |
| 2012 | மாஸ்டர்ஸ் | தக்ஷ | மலையாளம் |  |
| 2012 | *சட்டம் ஒரு இருட்டறை* | தமிழ் |  |  |
| 2013 | பச்க்பென்ச் ஸ்டுடென்ட் | தெலுங்கு |  |  |
| 2013 | தளம் | ஸ்ருதி | தெலுங்கு |  |
| 2014 | *கூட்டம்* | ஸ்ருதி | தமிழ் |  |
| 2014 | *கேள்வி* | மலையாளம் | படபிடிப்பில் |  |
| 2014 | எக்ஸ் | ஆங்கிலம் | படபிடிப்பில் |  |
| 2014 | நெருங்கி வா முத்தமிடாதே | தமிழ் | படபிடிப்பில் | } |
# மராத்தா

**மராத்தா ** (*Maratha*, வழமையாக **மராட்டா** அல்லது **மகாராட்டிரா** எனவும் ஒலிப்பெயர்க்கின்றனர்) மகாராட்டிரத்தில் பெரும்பான்மையினராக வாழும் ஓரினமாகும். இது இரண்டு விதங்களில் பயன்படுத்தப்படுகின்றது: மராத்தி பேசும் மக்களிடையே முதன்மையான மராத்தா சாதியினரைக் குறிக்கிறது; வரலாற்றில் இச்சொல் பதினேழாவது நூற்றாண்டில் பேரரசர் சிவாஜி நிறுவிய மராட்டியப் பேரரசையும் அதன் வழித்தோன்றல்களையும் குறிக்கிறது.  
மராத்தாக்கள் முதன்மையாக இந்திய மாநிலங்களான மகாராட்டிரம், மத்தியப் பிரதேசம், குசராத்து, கருநாடகம் மற்றும் கோவாவில் வாழ்கின்றனர். அவர்கள் வாழும் நிலப்பகுதி மற்றும் பேசும் மொழியை ஒட்டி கோவாவிலும் அடுத்துள்ள கார்வாரிலும் வாழும் மராத்தாக்கள் குறிப்பாக **கொங்கண் மராத்தாக்கள்** எனப்படுகின்றனர். அதேபோல தமிழ் பேசும் மராத்தாக்கள் **தஞ்சாவூர் மராத்தாக்கள்** எனக் குறிப்பிடப்படுகின்றனர்.
# மராத்தா

## வருணமும் சாதியும்

*(சிவப்பில்)* ஆகும்.]]
மராத்தாக்களின் வருணம் சர்ச்சைக்குரிய விடயமாக விளங்குகிறது. சிலர் இவர்களை சத்திரியர் என்றும் சிலர் இவர்களை விவசாயப் பின்புலம் உள்ளவர்கள் என்றும் குறிப்பிடுகின்றனர். சிவாஜியின் காலத்திலிருந்தே இது குறித்து பிராமணர்களுக்கும் மராத்தாக்களுக்கும் விவாதங்கள் நடந்தேறியுள்ளன; இருப்பினும் 19வது நூற்றாண்டில் பிரித்தானியர்களிடமிருந்து விடுதலை பெற பிராமணர்கள் பாம்பே மாகாணத்தில் பெருவாரியாக இருந்த இவர்களை சத்திரியர்களாக அங்கீகரித்து இணைந்து செயல்பட்டனர். இந்த ஒற்றுமை விடுதலைக்குப் பின்னர் முறிந்தது  
இவர்களில் ஒரு பிரிவினரான குன்பி மராத்தாக்களுக்கு பிற பிற்பட்டோருக்கான இட ஒதுக்கீடு வழங்கப்பட்டு வந்துள்ளது. *மராத்தா சமூகம் கல்வி மற்றும் சமுதாய ரீதியாக பின்தங்கிய வகுப்பாகக் கருதப்பட்டு* மராத்திகளுக்கு 2014இல் அப்போதைய மகாராட்டிர அரசு 16 சதவீத இட ஒதுக்கீடு வழங்கியுள்ளது.
# மராத்தா

## உள்நாட்டுப் பரவல்

மராட்டியப் பேரரசின் விரிவாக்கத்தினால் குறிப்பிடத்தக்க அளவில் மராத்தாக்கள் புலம்பெயர்ந்து இந்தியாவின் பல பகுதிகளில் குடியேறினர். இவர்கள் இன்னமும் சிறுபான்மையினராக இந்தியாவின் வடக்கு, தெற்கு மேற்கு பகுதிகளில் வாழ்ந்து வருகின்றனர். இவர்கள் உள்ளூர் மொழிகளைப் பேசினாலும் தங்கள் அடையாளமாக மராத்தி மொழியை வீட்டினுள் பேசி வருகின்றனர். இவர்களில் குறிப்பிடத் தக்கவர்களாக குவாலியரின் சிந்தியாக்கள், வடோதராவின் கெய்க்குவாடுகள், இந்தோரின் ஓல்கர்கள், முதோலின் கோர்பாடேக்கள், தஞ்சாவூரின் போன்சுலேக்களைக் கூறலாம்.
# மராத்தா

## அரசியல் பங்கேற்பு

மகாராட்டிரம் 1960இல் உருவானதிலிருந்தே அம்மாநில அரசியலில் மராத்தாக்கள் முக்கியப் பங்கு வகிக்கின்றனர். மகாராட்டிர அரசிலும் உள்ளைர் நகராட்சிகளிலும் பஞ்சாயத்துக்களிலும் மராத்தாக்கள் அமைச்சர்ளாகவும் அலுவலர்களாகவும் 25% பதவிகளில் பொறுப்பாற்றுகின்றனர். 2012 நிலவரப்படி, மகாராட்டிரத்தின் 16 முதலமைச்சர்களில் 10 பேர் மராத்தா சமூகத்திலிருந்து வந்தவர்களாவர்.
# வகுஎண்

கணிதத்தில் ஒரு முழு எண்ணின்**வகுஎண்** அல்லது **வகுத்தி** (*divisor*) என்பது, வேறு ஏதேனுமொரு முழுஎண்ணுடன் பெருக்கப்படும்போது எடுத்துக்கொள்ளப்பட்ட முழுஎண் கிடைக்குமாறு அமைகின்ற ஒரு முழுஎண்ணாகும். ஒரு முழுஎண்ணின் வகுஎண் அம்முழு எண்ணின் ’காரணி’ எனவும் அழைக்கப்படும். எண் 1 ஆனது அனைத்து முழுஎண்களுக்கும் வகுஎண்ணாக அமையும். ஒவ்வொரு முழுஎண்ணும் தனக்குத்தானே வகுஎண்ணாகும்.  
எடுத்துக்காட்டுகள்:
:1 இன் வகுஎண்கள் = {1}
:2 இன் வகுஎண்கள் = {1, 2}
:3 இன் வகுஎண்கள் = {1, 3}
:4 இன் வகுஎண்கள் = {1, 2, 4}
:......
:10 இன் வகுஎண்கள் = {1, 2, 5, 10}
# வகுஎண்

## வரையறை

பொதுவாக வகுஎண் என்பது இருவிதமாக வரையறுக்கப்படுகிறது:  
- <math>m,</math> <math>n</math> ஆகிய இரு முழுஎண்களுக்கு,
:<math>mk = n</math>. என்றவாறு <math>k</math> என்ற முழுஎண் இருக்குமானால்:
:<math>m</math> ஆனது <math>n</math>ஐ வகுக்கும் என்றும்;
:<math>n</math> இன் வகுஎண் <math>m</math> என்றும்;
:<math>n</math> ஆனது <math>m</math> இன் மடங்கு என்றும் கூறப்படும்.
:இக்கூற்றின் குறியீடு:
:<math>m \mid n,</math>  
இந்த வரையறையின்படி <math>0 \mid 0</math> என்பது உண்மையாகும்.  
- மேற்காணும் வரையறையில், <math>m \neq 0</math>. என்ற கட்டுப்பாட்டைச் சேர்த்தால் <math>0 \mid 0</math> என்பது உண்மையாகாது.
# வகுஎண்

## பொதுவானவை

- ஒரு முழுஎண்ணின் வகுஎண்கள் மிகைமுழுஎண்களாகவோ அல்லது குறை முழுஎண்களாகவோ இருக்கலாம். ஆனால் பொதுவாக வகுஎண்கள் என்னும்போது மிகைவகுஎண்கள் மட்டுமே குறிக்கப்படுகின்றன.  
:எடுத்துக்காட்டு:  
வகுஎண்களின் வரையறைப்படி, 1, 2, 4, −1, −2, −4 ஆகிய ஆறு எண்களுமே 4 இன் வகுஎண்கள் ஆகும். ஆனால் 4 இன் வகுஎண்களென 1, 2, 4 ஆகிய மிகை வகுஎண்கள் மட்டுமே குறிப்பிடப்படுகின்றன.  
- 1 மற்றும் −1 ஆகிய இரண்டும் அனைத்து முழுஎண்களையும் வகுக்கும். அதாவது அவையிரண்டும் அனைத்து முழுஎண்களுக்கும் வகுஎண்களாகும்.
- ஒவ்வொரு முழுஎண்ணும் தனக்குத்தானே வகுஎண்ணாகும்.
- ஒவ்வொரு முழுஎண்ணும் பூச்சியத்தினை வகுக்கும். அதாவது ஒவ்வொரு முழுஎண்ணும் பூச்சியத்தின் வகுஎண்ணாகும்.  
எனினும் <math>a \mid b</math> மற்றும் <math>c \mid b</math> எனில், <math>(a + c) \mid b</math> என்பது எப்பொழுதும் உண்மையாகாது.  
எடுத்துக்காட்டு:
:<math>2\mid6</math> and <math>3 \mid 6</math> ஆனால் 5 ஆனது 6ஐ வகுப்பதில்லை.  
- <math>a \mid bc</math> மற்றும் மீபொவ<math>(a, b) = 1</math> எனில், <math>a \mid c</math>. இது ’யூக்ளிடின் முற்கோள்’ (Euclid's lemma) என அழைக்கப்படுகிறது.
- <math>p</math> ஒரு பகா எண் மற்றும் <math>p \mid ab</math> எனில், <math>p \mid a</math> அல்லது <math>p \mid b</math>.
# வகுஎண்

## பொதுவானவை

### தகு வகுஎண்கள்

- <math>n</math> இன் ’தகு வகுஎண்’ (proper divisor) அல்லது ‘மீதியில்லப் பகுதி’ (aliquot part) என்பது <math>n</math> அல்லாத அதன் ஒரு மிகைவகுஎண் ஆகும். <math>n</math> ஐ மீதியின்றி வகுக்காத எண் <math>n</math> இன் ‘சரிநேர் கூறாகாத பகுதி’ (aliquant part) எனப்படும்.
- <math>n > 1</math> மற்றும் <math>n</math> இன் ஒரேயொரு தகு வகுஎண் 1 மட்டுமேயெனில், <math>n</math> ஒரு பகாஎண்ணாகும். .  
அதாவது, ஒவ்வொரு பகாஎண்ணுக்கும் இரண்டே இரண்டு வகுஎண்கள் மட்டுமே உண்டு. ( எண் 1 மற்றும் அதே எண்)
# வகுஎண்

## பொதுவானவை

### வகுஎண்களின் எண்ணிக்கை

- <math> n = p_1^{\nu_1} \, p_2^{\nu_2} \cdots p_k^{\nu_k} </math> ஆனது <math>n</math> இன் பகாக் காரணியாக்கம்
எனில்,
:<math>n</math> இன் நேர் வகுஎண்களின் எண்ணிக்கை (<math>d(n)</math>):
:<math> d(n) = (\nu_1 + 1) (\nu_2 + 1) \cdots (\nu_k + 1), </math>
- ஒவ்வொரு இயல் எண் <math>n</math> க்கும், <math>d(n) < 2 \sqrt{n}</math>.
- <math>n</math> இன் நேர் வகுஎண்களின் எண்ணிக்கை ஒரு பெருக்கல் சார்பாகும் . அதாவது <math>m</math> மற்றும் <math>n</math> இரண்டும் சார்பகா எண்கள் எனில்:
:<math>d(mn)=d(m)\times d(n)</math>.
:எடுத்துக்காட்டு:
:<math>d(42) = 8 = 2 \times 2 \times 2 = d(2) \times d(3) \times d(7)</math>; (42 இன் எட்டு வகுஎண்கள்: 1, 2, 3, 6, 7, 14, 21, 42)  
எனினும் நேர் வகுஎண்களின் எண்ணிக்கை ஒரு முழுமையான பெருக்கல் சார்பு கிடையாது. அதாவது <math>m</math> மற்றும் <math>n</math> ஆகிய இரு எண்களுக்கிடையே ஒரு பொது வகுஎண் இருந்தால் <math>d(mn)=d(m)\times d(n)</math> என்பது உண்மையாகாது.
- <math>n</math> இன் நேர் வகுஎண்களின் கூடுதலுமொரு பெருக்கல் சார்பாகும். இதன் குறியீடு: <math>\sigma (n)</math>  
எடுத்துக்காட்டு:
<math>\sigma (42) = 96 = 3 \times 4 \times 8 = \sigma (2) \times \sigma (3) \times \sigma (7) = 1+2+3+6+7+14+21+42</math>
# படை முகில்

**படை முகில்** என்பது கீழ்ப்படைக்குரிய ஒருமுகில்வகை ஆகும். இது சீரான தளத்தைக் கொண்ட கிடையான படைகளினால் ஆனது. இது தரையிலிருந்து சுமார் 2000 மீட்டருக்குக் கீழான உயரத்தில் காணப்படும். இது வெப்ப உயர்வினால் ஏற்படும் மேற்காவுகை முகில்களுக்கு வேற்றானதாகும். குறிப்பாக படைமுகில் என்பது தாழ்மட்டத்தில் காணப்படுகின்ற தட்டையான, குறித்த உருவமற்ற நரை நிறத்திற்கும் வெள்ளைக்குமிடையிலான நிறங்கொண்ட முகில்களாகும். இம்முகில்கள் கட்டாயமாக தரை மூடுபனிக்கு மேலாகக் காணப்படுவதுடன் இவை மேல் நோக்கி நகரும் காலை மூடுபனி அல்லது வானின் தாழ்ந்த மட்டத்துக்கு பரவும் குளிர் காற்றினால் உருவாகலாம்.
# படை முகில்

## உருவாகும் முறை

படை முகில் ஆனது ஈரமான வெப்பமடைந்த வளிப்படை தரையிலிருந்து எழுந்து மேலே ஒடுக்கமடையும் போது தோன்றுகின்றது. இதன்போது வெப்பநிலை மாறாமல் மறைவெப்ப குளிர்ச்சியை அடைவதால் சாரீரப்பதன் அதிகரிக்கின்றது.
# முதல் குடிமகன்

**முதல் குடிமகன்** (ஆங்கிலம்:The First Citizen), (இலத்தீன்:
Princeps) என்பவர் பொதுவாக ஒரு நாட்டின் குடியரசுத் தலைவர் அல்லது அரசர் அல்லது அரசி, அல்லது நாட்டின் மிக உயரிய அதிகாரத்துடன் கூடிய பதவியில் உள்ளவர்களை அந்நாட்டின் முதல் குடிமகன் என்று அழைப்பர். இந்தியாவின் முதல் குடிமகன், இந்தியக் குடியரசுத் தலைவர் ஆவார். இங்கிலாந்தின் முதல் குடிமகன் அந்நாட்டின் தற்போதைய அரசியாவர். சவுதி அரேபியா போன்ற மன்னராட்சி நடைபெறும் நாடுகளில் அந்நாட்டு மன்னரே முதல் குடிமகன் ஆவார். சப்பான், தாய்லாந்து போன்ற நாடுகளில் பெயரளவிற்கு மன்னர்கள் இருப்பினும், அவர்களை அந்நாடுகள் இன்றளவிலும் முதல் குடிமகனாக ஏற்றுக்கொண்டு பெருமைப்படுத்துகின்றனர். ஜனநாயக குடியரசு ஆட்சி நடைபெறாத, சர்வாதிகாரிகள் ஆளும் நாட்டின் தலைவர்களும் முதல் குடிமகன் ஆகிறார்.
# முதல் குடிமகன்

## முதல் குடிமகன் என்றழைக்க காரணங்கள்

ஒரு நாட்டின் உயர் அதிகாரம் மிக்க தலைவர், அந்நாட்டின் பிரதிநிதியாக செயல்படுகிறார். மேலும் அவரே நாட்டின் உயர் அதிகாரம் படைத்த நிர்வாகத் தலைவராகவும் உள்ளார். நாட்டில் நடைபெறும் அரசின் அனைத்து நடவடிக்கைகளும் முதல் குடிமகன் பெயரால் நிறைவேற்றப்படுகிறது. அரசின் சார்பாக மேற்கொள்ளப்படும் பன்னாட்டு ஒப்பந்தங்கள் மற்றும் உள்நாட்டு ஒப்பந்தங்கள் அனைத்தும், நாட்டின் முதல் குடிமகன் பெயரால் நடைமுறைப்படுத்தப்படுகிறது. எனவே ஒரு நாட்டின் அதிபரை மட்டுமே நாட்டின் முதல் குடிமகன் என்றழைக்கின்றனர்.
# முதல் குடிமகன்

## மானிட அறிவியல்படி நாட்டின் முதல் குடிமகன்கள்

ஒரு குறிப்பிட்ட நிலப்பரப்பில் முதன் முதலாக வாழ்ந்த மக்களினத்தையே முதல் குடிமகன்கள் என்றும் மானிட அறிவியல் ஆய்வாளர்கள் அழைக்கின்றனர்..
# வெப்பக் கடத்துதிறன்

இயற்பியலில் **வெப்பக் கடத்துதிறன்** அல்லது **வெப்பக் கடத்துமை** (*thermal conductivity*) என்பது ஒரு பொருளின் வெப்பங் கடத்தும் பண்பின் அளவீடாகும். இது k அல்லது λ அல்லது κ எனக் குறிக்கப்படுகிறது. இது வெப்பக் கடத்தல் தொடர்பான ஃபூரியே விதியில் அதிகம் பயன்படுகிறது.  
அதிக வெப்பக் கடத்துதிறன் கொண்ட ஒரு பொருளின் ஊடாக வெகு விரைவில் வெப்பம் கடத்தப்படும், அதேபோல் குறைவான வெப்பக் கடத்துதிறன் கொண்ட பொருளினூடே மெதுவாகவே வெப்பம் கடத்தப்படும். ஆகையால், அதிக வெப்பக் கடத்துதிறன் கொண்ட பொருள்கள் வெப்ப உறிஞ்சகங்களிலும் குறைவான வெப்பக் கடத்துதிறன் கொண்ட பொருள்கள் வெப்பத் தடுப்பு அமைப்புகளிலும் பயன்படுத்தப்படுகின்றன. ஒரு பொருளின் வெப்பக் கடத்துதிறன் அப்பொருளின் வெப்பநிலையைப் பொறுத்து அமையும். வெப்பக் கடத்துதிறனுக்கு நேரெதிர்ப் பண்பு வெப்பத் தடுதிறன் ஆகும்
# வெப்பக் கடத்துதிறன்

## வெப்பக் கடத்துதிறனின் அலகுகள்

வெப்பக் கடத்துதிறனின் பரிமாணம் M<sup>1</sup>L<sup>1</sup>T<sup>−3</sup>Θ<sup>−1</sup> எனக் குறிக்கப்படும். அனைத்துலக அலகு (SI) முறையில், வெப்பக் கடத்துதிறன் வாட்டுகள்.கெல்வின்<sup>−1</sup>.மீட்டர்<sup>−1</sup> (W·K<sup>−1</sup>·m<sup>−1</sup>) என்ற அலகின் மூலம் அளவிடப்படுகின்றது.. பிரித்தானிய அலகு முறையில் வெப்பக் கடத்துதிறன் Btu/(hr·ft⋅F) இல் அளக்கப்படும். இங்கு 1 Btu/(hr·ft⋅F) = 1.730735 W/(m·K).  
வெப்பக் கடத்துதிறனை ஒரு வெப்பநிலை வேறுபாடு (கெல்வினில், K) மற்றும் ஒரு பரப்பளவு (சதுர மீட்டர்களில், m<sup>2</sup>) ஆகியவற்றால் பெருக்கி, தடிமனால் (மீட்டர்களில், m) வகுத்தால் ஒரு பொருளின் ஒரு துண்டில் ஏற்படும் ஆற்றல் இழப்பை (வாட்டுகளில், W) கணக்கிடலாம்.  
வெப்பக் கடத்துதிறனின் தலைகீழி *வெப்ப எதிர்த்திறன்* ஆகும்.
# வெப்பக் கடத்துதிறன்

## அளவீடு

பொதுவாகக் கூறுகையில், வெப்பக் கடத்துதிறனை அளவிடுவதற்குப் பல சாத்தியக்கூறுகள் உள்ளன. அவை ஒவ்வொன்றும் குறிப்பிட்ட பொருள்களுக்குப் பொருத்தமானவை. அது வெப்பப் பண்புகளையும் ஊடகத்தின் வெப்பநிலையையும் சார்ந்ததாகும். நிலையான மற்றும் இடைநிலை நுட்பங்கள் ஆகியவற்றுக்கிடையே வேறுபாட்டைக் காண முடியும்.  
பொதுவாக, நிலையான நுட்பங்கள் அளவிடப்படும் பொருளின் வெப்பநிலை, நேரம் மாறாத பட்சத்தில் அளவிடுகின்றன. இதனால் சமிக்ஞைப் பகுப்பாய்வு வெளிப்படைத்தன்மை வாய்ந்ததாக விளங்குகிறது (நிலையான நிலை என்பது மாறா சமிக்ஞைகளைக் குறிக்கிறது). வழக்கமாக மிகச் சிறப்பாகப் பொறியாக்கம் செய்யப்பட்ட பரிசோதனை அமைப்பு தேவைப்படுவது இதிலுள்ள குறையாகும். பிரிக்கப்பட்ட துண்டு (பல்வேறு வகையானவை) திரட்டப்பட்ட பாறை மாதிரிகளுக்குப் பயன்படுத்தப்படும் மிகப் பொதுவான சாதனம் ஆகும்.  
கணத்தில் மாறுகிற நுட்பங்கள் வெப்பப்படுத்தும் செயலின்போதே அளவிடுகின்றன. ஒப்பீட்டில் அளவிடுதல் மிக விரைவாக எடுக்கப்படுவது இதிலுள்ள நன்மையாகும். இடைநிலை முறைகள் வழக்கமாக ஊசி ஆய்வின் மூலம் மேற்கொள்ளப்படுகின்றன.  
அருங்கல்லியலில் (ஜெம்மாலஜி) பயன்படுத்தப்படும் கருவிகளில் ஒன்றான வெப்பக் கடத்துதிறன் சோதனைச் சாதனம், வைரங்களின் தனித்துவமான அதிக வெப்பக் கடத்துதிறனைப் பயன்படுத்தி அருங்கற்கள் உண்மையாகவே நேர்த்தியான வைரங்கள் தானா என்பதைக் கண்டுபிடிக்க உதவுகிறது.
# வெப்பக் கடத்துதிறன்

## வரையறைகள்

வெப்பக் கடத்துதிறனின் தலைகீழி *வெப்ப எதிர்த்திறன்* ஆகும். அது வழக்கமாக, கெல்வின்கள்.மீட்டர் / வாட் (K·m·W<sup>−1</sup>) என்ற அலகின் மூலம் அளவிடப்படுகிறது. அறியப்பட்ட அளவு பொருள்களின் விவகாரத்தில், அதன் *வெப்பக் கடத்துதிறன்* மற்றும் தலைகீழிப் பண்பான, *வெப்ப எதிர்த்திறன்* ஆகியவை விவரிக்கப்படக்கூடும். துரதிருஷ்டவசமாக, இந்தக் கலைச் சொற்களுக்கு வேறுபட்ட வரையறைகள் உள்ளன.
# வெப்பக் கடத்துதிறன்

## வரையறைகள்

### கடத்துதிறன்

அறிவியல் ரீதியான பொதுப் பயன்பாட்டுக்கு, *வெப்பக் கடத்துதிறன்* என்பது ஓரலகு நேரத்தில் ஒரு *குறிப்பிட்ட பரப்பு மற்றும் தடிமன்* கொண்ட வட்டின் எதிரெதிர் முகங்களின் வெப்பநிலை வேறுபாடு ஒரு கெல்வின் இருக்கும்போது அதன் வழியே கடக்கும் வெப்பத்தின் அளவாகும். *k* வெப்பக் கடத்துத்திறன், *A* என்னும் பரப்பளவு மற்றும் *L* எனும் தடிமன் கொண்ட வட்டுக்கு இதன் மதிப்பு *kA/L* ஆகும், இது W·K<sup>−1</sup> என்னும் அலகினால் அளவிடப்படுகிறது (W/°C க்கு சமமானது). வெப்பக் கடத்துதிறன் மற்றும் கடத்துதிறன் ஆகியவை மின் கடத்துதிறன் (A·m<sup>−1</sup>·V<sup>−1</sup>) மற்றும் மின் கடத்துதிறம் (A·V<sup>−1</sup>) ஆகியவற்றுடன் ஒத்தவையாகும்.  
வெப்ப மாற்றக் குணகம் என்னும் அளவீடும் உள்ளது: ஒரு குறிப்பிட்ட தடிமன் கொண்ட வட்டின் எதிரெதிர் முகங்களின் வெப்பநிலை வேறுபாடு ஒரு கெல்வின் இருக்கும் நிலையில் அதன் *ஓரலகு பரப்பின்* வழியே ஓரலகு நேரத்தில் கடக்கும் வெப்பத்தின் அளவாகும். அதன் தலைகீழி *வெப்பத் தடைத்திறன்* ஆகும். சுருக்கமாக:
- *வெப்பக் கடத்துதிறன்* = *kA* /*L* , W·K<sup>−1</sup> இல் அளவிடப்படுகிறது
- *வெப்ப எதிர்த்திறன்* = *L* /*(kA)* , K·W<sup>−1</sup> இல் அளவிடப்படுகிறது (°C/W க்கு சமமானது)
- *வெப்ப மாற்றக் குணகம்* = *k* /*L* , W·K<sup>−1</sup>·m<sup>−2</sup> இல் அளவிடப்படுகிறது
- *வெப்பத் தடைத்திறன்* = *L* /*k* , K·m²·W<sup>−1</sup> இல் அளவிடப்படுகிறது.  
வெப்ப மாற்றக் குணகம் *வெப்ப உள்ளிடத்திறன்* எனவும் அழைக்கப்படுகிறது
# வெப்பக் கடத்துதிறன்

## வரையறைகள்

### எதிர்த்திறன்

வெப்ப எதிர்த்திறன் தொடர்ச்சியாக ஏற்படும்போது, அவை கூடுதல் பண்புடையவையாகும். ஆகவே 1&nbsp;°C/W என்ற எதிர்த்திறன் கொண்ட இரு கூறுகளின் வழியே வெப்பம் பாயும்போது, மொத்த எதிர்த்திறன் 2&nbsp;°C/W ஆகும்.  
கொடுக்கப்பட்ட ஒரு வெப்ப மூலத்தின் சரியான அளவுடைய வெப்ப உறிஞ்சகத்தைத் தேர்ந்தெடுப்பது என்பது ஒரு பொதுவான பொறியியல் வடிவமைப்புச் சிக்கலாகும். வெப்ப எதிர்த்திறன் அளவுகளில் பணிபுரியும் போது வடிவமைப்புக் கணக்கீடுகள் பெருமளவு எளிதாகின்றன. செயல்திறனைக் கணக்கிடப் பின்வரும் சூத்திரங்கள் பயன்படுத்தப்படலாம்:
:<math>R_{hs} = \frac {\Delta T}{P_{th}} - R_s </math>
இதில்:
- *R* <sub>hs</sub> என்பது °C/W இல் சுற்றுப்புறத்திற்கான வெப்பக் கழிவிடத்தின் அதிகபட்ச வெப்ப எதிர்த்திறன் ஆகும்
- <math>\Delta T</math> என்பது °C இல் வெப்பநிலை வேறுபாடாகும் (வெப்பநிலைத் தாழ்வு)
- *P* <sub>th</sub> என்பது வாட்களில் வெப்ப ஆற்றலாகும் (வெப்பப் பாய்வு)
- *R* <sub>s</sub> என்பது °C/W இல் வெப்ப மூலத்தின் வெப்ப எதிர்த்திறனாகும்  
எடுத்துக்காட்டுக்கு, ஒரு கூறு 100 W வெப்பத்தை உற்பத்தி செய்தால் மற்றும் அது 0.5&nbsp;°C/W வெப்ப எதிர்த்திறன் கொண்டிருந்தால், வெப்பக் கழிவிடத்தின் அதிகபட்ச வெப்ப எதிர்த்திறன் என்ன? அதிகபட்ச வெப்பநிலை 125&nbsp;°C மற்றும் சுற்றுப்புற வெப்பநிலை 25&nbsp;°C என்க; அப்போது <math>\Delta T</math> இன் மதிப்பு 100&nbsp;°C ஆகும். வெப்பக் கழிவிடத்தின் சுற்றுப்புறத்திற்கான வெப்ப எதிர்த்திறன் 0.5&nbsp;°C/W அல்லது அதற்குக் குறைவாகவே இருக்க வேண்டும்.